**CONFERINȚA DE LANSARE A PROIECTULUI DIGITAL SOCIAL PARTNERS**

**– DIGISOC –**

**Ieri, 6 martie a.c**. a avut loc conferința online de lansare a proiectului­­­ **Digital Social Partners – DIGISOC**, proiect implementat alături de SMEunited ce reprezintă organizația europeană de IMM-uri și alți 7 parteneri din Spania, Lituania, Confartigianato, Ungaria, Cipru, Slovenia și Italia.

**Obiectivele principale** ale proiectului vizează îmbunătățirea calității dialogului social și a implementării **Acordului cadrul al partenerilor sociali pentru digitalizare** în toate cele 7 țări reprezentate de parteneri, crearea unei platforme online care va monitoriza zona dialogului social la nivel național în toate cele 7 țări implicate in proiect si la nivel European și consolidarea capacității partenerilor sociali naționali de a îmbogăți dialogul social european și național, prin sesiuni de formare.

Pe lângă prezentarea principalelor activități și acțiuni ce vor fi demarate în cadrul proiectului, a fost prezentat și **Acordul cadrul al partenerilor sociali pentru digitalizare** utilizat la nivel european care, în perioada următoare, va fi **adaptat și implementat și la nivel national.**

În cadrul evenimentului **au avut intervenții**:

* Florin Jianu, Președinte Consiliul Național al IMM-urilor din România
* Victor Negrescu, Deputat în Parlamentul European
* Roxana Mînzatu, Secretar de Stat - Direcția Evaluare Integrată și Monitorizare a Programelor Finanțate din Fonduri Publice și Europene
* Bogdan Simion, Președinte Consiliul Economic și Social din România
* Julien Bourgeois, Consilier Afaceri sociale SME United
* Dumitru Costin, Președinte Bloc Național Sindical
* Tamás Rettich, Asociația Națională a Organizațiilor Industriale Ungaria
* Adelina Dabu, Head of Public Affairs Concordia
* Sterica Fudulea, Secretar General CNIPMMR
* Dragoș Pufulete, Reprezentant proiect DIGISOC

În cadrul evenimentului online au participat și următorii **stakeholder și** **partenerii** relevanți pentru proiect: PIMEC (Spania), ALCCIC (Lituania), Confartigianato (Italia), IPOSZ (Ungaria), CCCI (Cipru), ZDOPS (Slovenia) și CAN (Italia).

*“Obiectivul acestui proiect este reprezentat de promovarea Acordului-cadru privind digitalizarea care a fost semnat de cei 4 parteneri sociali transsectoriali la nivel european. Acest Acord-cadru are mai multe concepte folosite pentru organizarea muncii, pentru abilitățile de muncă, pentru condițiile și relațiile de muncă. Este foarte important să sprijinim acest demers la nivel național, motiv pentru care am discutat deja și vom semna unul similar între partenerii sociali din România*.”, Florin Jianu, președinte CNIPMMR și manager proiect.